24 Augustus – St. Bartolomeüs – God is ons Erns
Posted on 24 Aug 2018 27 Aug 2018 deur Redaksie
24 Augustus – St. Bartolomeüs
St. Bartolomeüs, apostel
Bartholomeüs was afkomstig uit Kana. Deur die tussenkoms van die apostel Filippus ontmoet hy Jesus. Hy was een van die twaalf apostels en daar word slegs na hom in die Sinoptiese Evangelies (Markus 3:18, Lukas 6:14 en Matteus 10:3); asook in Handelinge (1:13) verwys. Sy naam is ‘n patroniem oftewel familienaam, wat ‘seun van Tolomeüs’ beteken. Dus is dit moontlik dat hy wel ‘n ander eienaam gehad het. Hy word partykeer met Nataniël (Johannes 1:45-51; 21:2) geïdentifiseer.
Volgens die Kerkvader Eusebius het Pantaenus van Alexandrië, toe hy Indië tussen 150 nC. en 200 nC. besoek het, ‘n Evangelie volgens Matteus daar gevind wat luidens oorlewering daar gelos is deur Bartelomeüs, een van die Apostels. Dit het geboorte geskenk aan die baie ou oorlewering het hy na Christus se Hemelvaart die evangelie in Indië gaan verkondig het. Tradisioneel word daar geglo dat hy ‘n marteldood gesterf het in Albanopolis in Armenië, waar daar gesê word dat hy lewendig ontvel is.
Vorige bydraeVorige 24 Augustus – Gesegdes en Spreuke van St. Filip Neri
Volgende bydraeVolgende 25 Augustus – Gesegdes en Spreuke van St. Filip Neri